A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!


40. számú előterjesztés

Alsónyék Község Önkormányzata Képviselő-testületének 2026. július 10-én,
8.30 órakor megtartandó RENDKÍVÜLI ülésére

A társadalmi megbízatású polgármester és alpolgármester költségtérítésének megszüntetéséről

	
Előterjesztő: Kondriczné dr. Varga Erzsébet jegyző 
Készítette: dr. Mihó Beatrix aljegyző
Törvényességi ellenőrzést végezte: Kondriczné dr. Varga Erzsébet jegyző

Tisztelt Képviselő-testület!


2026. június 30. napján kihirdetésre került a Magyarország helyi önkormányzatairól szóló 2011. évi CLXXXXIX. törvénynek a polgármesteri és vármegyei közgyűlési elnöki javadalmazás korlátozásával összefüggő módosításáról szóló 2026. évi XXV. törvény, amely 2026. július 1-jén lépett hatályba.

A módosító törvény indoklása szerint a jogalkotó célja, hogy nemzetgazdasági érdekből, a közpénzekkel való takarékos gazdálkodás, a helyi közszolgáltatások, a kistelepülési feladatellátás, valamint az intézményfenntartási és működési kiadások elsődlegessége érdekében megakadályozza a főpolgármester, a megyei jogú város polgármestere, a fővárosi kerületi önkormányzat polgármestere, a vármegyei önkormányzat közgyűlésének elnöke, valamint a polgármester illetményének automatikus, évről évre történő emelkedését. E cél megvalósítása érdekében a törvény az érintett tisztségviselők illetményének számítási alapját Központi Statisztikai Hivatal által hivatalosan közzétett, a 2024. évre vonatkozó nemzetgazdasági havi átlagos bruttó keresetben (nemzetgazdasági áltagkereset) rögzíti, továbbá megszünteti az e tisztséghez kapcsolódó havi átalány-költségtérítési jogosultságot. 
Így 2026. július 1-jétől a korábbi szabályozás szerinti automatikus illetményemelkedésre nem kerülhet sor.

A módosító törvény 2026. július 1-jei hatállyal hatályon kívül helyezi az Mötv. 71. § (6) és a 80. § (3) bekezdését. Ennek értelmében a polgármestert és az alpolgármestert 2026. július 1-jétől a korábbi szabályozás szerinti havi átalány-költségtérítés nem illeti meg.

A fentiekre tekintettel kérjük a Tisztelt képviselőket, hogy Molnár István János polgármester úr és Sánta István alpolgármester úr költségtérítésének megállapításáról szóló korábbi határozatát helyezze hatályon kívül, az alábbi határozati javaslat elfogadásával.


H a t á r o z a t i    j a v a s l a t:


a társadalmi megbízatású polgármester és alpolgármester költségtérítésének megszüntetéséről

Alsónyék Község Önkormányzata Képviselő-testülete - tekintettel a Magyarország helyi önkormányzatairól szóló 2011. évi CLXXXXIX. törvénynek a polgármesteri és vármegyei közgyűlési elnöki javadalmazás korlátozásával összefüggő módosításáról szóló 2026. évi XXV. törvény rendelkezéseire és arra, hogy a polgármestert és az alpolgármestert 2026. július 1. napjától a havi átalány-költségtérítés nem illeti meg-
1. Molnár István János társadalmi megbízatású polgármester költségtérítésének megállapításáról szóló 66/2025. (VI.17.) határozat b.) pontját, valamint
1. Sánta István alpolgármester költségtérítésének megállapításáról szóló 79/2024. (X.9.) határozatát hatályon kívül helyezi.

Határidő: azonnal
Felelős: dr. Mihó Beatrix aljegyző
	     (a határozat megküldéséért)

	                       Bátaszéki KÖH Pénzügyi Iroda
		            Bátaszéki KÖH Hatósági Iroda
                                   MÁK
                                   irattár

